Christian and Missionary Alliance
Store norske leksikon,Religion og filosofi,Religioner og livssyn,Kristendom,Kristne trossamfunn
Christian and Missionary Alliance (CMA) er et amerikansk konservativt kirkesamfunn grunnlagt i 1897. CMA har i dag kirker i over 50 land og har over to millioner tilhengere.
CMA vokste ut av den amerikanske hellighetsbevegelsen og legger særlig vekt på et liv preget av Den hellige ånd og på helbredelse ved bønn. Bevegelsens fremste leder var Albert B. Simpson. Mange av pinsebevegelsens første ledere var sterkt påvirket av CMA, blant andre grunnleggeren av den norske pinsebevegelsen, Thomas Ball Barratt, som bodde hos CMA i New York i 1906. Les mer i Store norske leksikon hellighetsbevegelsen pinsebevegelsen kristendom religion i USA